Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta AKT–EU-kumppanuussopimuksen liitteen III tarkistamiseen /* COM/2014/0364 final - 2014/0184 (NLE) */





PERUSTELUT Muutossuunnitelma-tiedonannossa[1] todetaan, että osallistava ja kestävä talouskasvu on köyhyyden pitkäaikaisen vähentämisen kannalta ratkaisevan tärkeää. Tällainen talouskasvu edellyttää yritystoimintaa tukevaa ympäristöä, parempaa paikallista kilpailukykyä ja uusia tapoja tehdä yhteistyötä yksityisen sektorin kanssa hyödyntämällä nykyisiä tai muita, tulevaisuudessa käyttöön otettavia rahoitusvälineitä. Busanissa pidetyssä neljännessä avun tuloksellisuutta käsitelleessä korkean tason foorumissa vaadittiin yksityisen sektorin suorempaa osallistumista innovoinnin edistämiseksi, tulojen ja työpaikkojen luomiseksi, pk-yritysten ja yrittäjyyden tukemiseksi, kansallisten resurssien käyttöön saamiseksi ja innovatiivisten rahoitusmekanismien kehittämiseksi edelleen. Edellä esitetty on ohjannut EU:n ja AKT-maiden yksityissektorin kehittämistuesta käymiä keskusteluja, jotka olisi otettava huomioon suunniteltaessa ja pantaessa täytäntöön yhdettätoista Euroopan kehitysrahastoa, jäljempänä ’EKR’. Nämä näkökohdat ja kansainvälisen toimintaympäristön kehitys, erityisesti niiden toimijoiden ja järjestelyjen huomattava määrä, jotka pystyvät tarjoamaan tuloksellista yksityissektorin tukea, ovat osoitus siitä, että ohjelmien täytäntöönpanosta tulevat vastaamaan organisaatiot, jotka ovat osoittaneet kykenevänsä tarjoamaan korkeatasoista asiantuntemusta kustannustehokkaalla tavalla. Tämän perusteella Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23. kesäkuuta 2000[2], jäljempänä ’AKT–EU-kumppanuussopimus’, sellaisena kuin sitä viimeksi muutettiin Ouagadougoussa Burkina Fasossa 22. kesäkuuta 2010[3], liitettä III on tarkoitus muuttaa poistamalla siitä viittaukset yritystoiminnan kehittämiskeskukseen, jäljempänä ’YKK’. Komissio ehdottaa, että Euroopan unionin neuvosto hyväksyy liitteenä olevan päätöksen. 2014/0184 (NLE) Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta AKT–EU-kumppanuussopimuksen liitteen III tarkistamiseen EUROOPAN UNIONIN NEUVOSTO, joka ottaa huomioon Euroopan unionin toiminnasta tehdyn sopimuksen ja erityisesti sen 209 artiklan 2 kohdan yhdessä sen 218 artiklan 9 kohdan kanssa, ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[4], jäljempänä ’AKT–EU-kumppanuussopimus’, sellaisena kuin sitä viimeksi muutettiin Ouagadougoussa Burkina Fasossa 22 päivänä kesäkuuta 2010[5], ottaa huomioon Euroopan komission ehdotuksen, sekä katsoo seuraavaa: (1) AKT–EU-kumppanuussopimuksen 100 artiklan mukaisesti AKT–EU-ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa AKT–EU-kumppanuussopimuksen liitteitä I a, I b, II, III, IV ja VI. (2) Busanissa pidetyssä neljännessä avun tuloksellisuutta käsitelleessä korkean tason foorumissa AKT–EU-kumppanuussopimuksen osapuolet vaativat yksityisen sektorin suorempaa osallistumista innovoinnin edistämiseksi, tulojen ja työpaikkojen luomiseksi, pk-yritysten ja yrittäjyyden tukemiseksi, kansallisten resurssien käyttöön saamiseksi ja innovatiivisten rahoitusmekanismien kehittämiseksi edelleen. (3) Kun otetaan huomioon edellä esitetty ja kansainvälisen toimintaympäristön kehitys, erityisesti niiden toimijoiden ja järjestelyjen huomattava määrä, jotka pystyvät tarjoamaan tuloksellista yksityissektorin tukea, voidaan todeta, että asianomaisten ohjelmien täytäntöönpanosta tulevat vastaamaan organisaatiot, jotka ovat osoittaneet kykenevänsä tarjoamaan korkeatasoista asiantuntemusta kustannustehokkaalla tavalla. (4) Liitteen III muuttamisessa on kyse siitä, että liitteestä poistetaan viittaukset yritystoiminnan kehittämiskeskukseen, jäljempänä ’YKK’, ON HYVÄKSYNYT TÄMÄN PÄÄTÖKSEN: 1 artikla 1. AKT–EU-ministerineuvostossa esitettävä unionin kanta AKT–EU-kumppanuussopimuksen liitteen III tarkistamiseen perustuu liitteenä olevaan luonnokseen AKT–EU-ministerineuvoston päätökseksi. 2. Unionin edustajat AKT–EU-ministerineuvostossa voivat hyväksyä pieniä muutoksia päätösluonnokseen ilman uutta neuvoston päätöstä. 2 artikla Kun AKT–EU-ministerineuvoston päätös on annettu, se julkaistaan Euroopan unionin virallisessa lehdessä. Tehty Brysselissä Neuvoston puolesta Puheenjohtaja [1] Komission tiedonanto Euroopan parlamentille, neuvostolle, Euroopan talous- ja sosiaalikomitealle sekä alueiden komitealle ”EU:n kehitysyhteistyöpolitiikan vaikutuksen lisääminen: muutossuunnitelma”, KOM(2011) 637 lopullinen. [2] EYVL L 317, 15.12.2000, s. 3. [3] EUVL L 287, 4.11.2010, s. 3. [4] EYVL L 317, 15.12.2000, s. 3. [5] EUVL L 287, 4.11.2010, s. 3. LIITE asiakirjaan Ehdotus NEUVOSTON PÄÄTÖS AKT–EU-ministerineuvostossa esitettävästä Euroopan unionin kannasta AKT–EU-kumppanuussopimuksen liitteen III tarkistamiseen LIITE Luonnos AKT–EU-MINISTERINEUVOSTON PÄÄTÖS AKT–EU-kumppanuussopimuksen liitteen III tarkistamisesta AKT–EU-MINISTERINEUVOSTO, joka ottaa huomioon Afrikan, Karibian ja Tyynenmeren valtioiden ryhmän jäsenten sekä Euroopan yhteisön ja sen jäsenvaltioiden välisen kumppanuussopimuksen, joka allekirjoitettiin Cotonoussa 23 päivänä kesäkuuta 2000[1], jäljempänä ’AKT–EU-kumppanuussopimus’, sellaisena kuin sitä viimeksi muutettiin Ouagadougoussa Burkina Fasossa 22 päivänä kesäkuuta 2010[2], ja erityisesti sen 100 artiklan, sekä katsoo seuraavaa: (1) AKT–EU-kumppanuussopimuksen 100 artiklan mukaisesti AKT–EU-ministerineuvosto voi kehitysrahoitusyhteistyön AKT–EU-komitean suosituksen perusteella tarkistaa, tarkastella uudelleen ja/tai muuttaa sopimuksen liitteitä I a, I b, II, III, IV ja VI. (2) Busanissa pidetyssä neljännessä avun tuloksellisuutta käsitelleessä korkean tason foorumissa AKT–EU-kumppanuussopimuksen osapuolet vaativat yksityisen sektorin suorempaa osallistumista innovoinnin edistämiseksi, tulojen ja työpaikkojen luomiseksi, pk-yritysten ja yrittäjyyden tukemiseksi, kansallisten resurssien käyttöön saamiseksi ja innovatiivisten rahoitusmekanismien kehittämiseksi edelleen. (3) Kun otetaan huomioon edellä esitetty ja kansainvälisen toimintaympäristön kehitys, erityisesti niiden toimijoiden ja järjestelyjen huomattava määrä, jotka pystyvät tarjoamaan tuloksellista yksityissektorin tukea, voidaan todeta, että asianomaisten ohjelmien täytäntöönpanosta tulevat vastaamaan organisaatiot, jotka ovat osoittaneet kykenevänsä tarjoamaan korkeatasoista asiantuntemusta kustannustehokkaalla tavalla. (4) Liitteen III muuttamisessa on kyse siitä, että liitteestä poistetaan viittaukset yritystoiminnan kehittämiskeskukseen, jäljempänä ’YKK’, ON PÄÄTTÄNYT SEURAAVAA: 1 artikla Muutetaan AKT–EU-kumppanuussopimuksen liite III seuraavasti: 1. Korvataan liitteen III otsikko seuraavalla: ”Institutionaalinen tuki”. 2. Korvataan 1 artikla seuraavasti: ”Yhteistyön avulla tuetaan institutionaalisia järjestelyjä, joilla edistetään maatalouden ja maaseudun kehittämistä. Tässä yhteydessä yhteistyön avulla vahvistetaan maatalouden ja maaseudun yhteistyön teknisen keskuksen asemaa AKT-valtioiden institutionaalisten toimintaedellytysten, erityisesti tiedonhallinnan, kehittämisessä maatalouden tuottavuutta parantavan tekniikan käytön lisäämiseksi sekä markkinoinnin, elintarviketurvan ja maaseudun kehittämiseksi.” 3. Liitteen 2 artikla korvataan sen 3 artiklalla, josta tulee uusi 2 artikla. 2 artikla Tällä päätöksellä vahvistetaan yritystoiminnan kehittämiskeskuksen (YKK) likvidaation aloittaminen seuraavasti: 1. AKT-EU-ministerineuvosto valtuuttaa YKK:n hallintoneuvoston toteuttamaan kaikki asianmukaiset toimenpiteet YKK:n likvidaation aloittamiseksi AKT–EU-suurlähettiläskomitean valvonnassa. 2. Likvidaatiomenettely on saatettava päätökseen viimeistään 31 päivänä joulukuuta 2016. 3. YKK:n likvidaatio ja kaikki siihen liittyvät kulut rahoitetaan yhdennestätoista Euroopan kehitysrahastosta. 3 artikla Tämä päätös hyväksytään AKT–EU-ministerineuvostossa. Tämä päätös tulee voimaan päivänä, jona se hyväksytään. Tehty […][…]. Euroopan unionin neuvoston puolesta || AKT-ministerineuvoston puolesta Puheenjohtaja || Puheenjohtaja [1] EYVL L 317, 15.12.2000, s. 3. [2] EUVL L 287, 4.11.2010, s. 3.